wickkiey/tamil-wikipedia-chunked huggingface dataset:
# நகல் நோக்கி

## நகல் நோக்கி (Copyscope)

*நகல் நோக்கி* என்பது கையால் தயாரிக்கக்கூடிய மலிவான ஒளிவிலகல் தொலைநோக்கி ஆகும், இதை பழைய புகைப்பட நகல் இயந்திரத்திலிருக்கும் புறநிலை லென்ஸ்களை பயன்படுத்தி எளிதாக தயாரிக்கலாம் . தனி லென்ஸ்களை வாங்க வேண்டியதில்லை. பொதுவாக குறைபாடுள்ள அல்லது பழைய புகைப்பட நகல் இயந்திரங்களிலிருந்து லென்ஸ்களைப் பெறலாம். இதனால் புறநிலைய லென்ஸ்கள் இலவசமாகவோ அல்லது குறைந்த விலையிலோ பெற முடியும். அவை பொதுவாக மிதமான விட்டம் கொண்ட லென்ஸ்கள், 50 மிமீ முதல் 60 மிமீ வரை குறுகிய குவிய நீளம் கொண்டவை , எங்கும் எடுத்துச் செல்லக்கூடிய, பரந்த-புல தொலைநோக்கியில் பயன்படுத்தக் கூடியது. ஆனால் அதிக உருப்பெருக்கங்களுக்கு பொருத்தமற்றவை. இருப்பினும், நல்ல கூறுகளைப் பயன்படுத்துவதால், ஒரு நகல் நோக்கி பல நீட்டிக்கப்பட்ட பொருட்களையும் நட்சத்திர புலங்களைக் கூட அடையக்கூடிய ஒரு பணக்கார-புல கருவியாக மாறக்கூடும். ஆரம்ப நிலை வானியல் பார்வைக்குப் பொருத்தமானது.
# நகல் நோக்கி

## வரலாறு

நகல்நோக்கிகள் எவ்வாறு கட்டமைக்கப்படுகின்றன என்பது முதன்முதலில் கென் பேர்ட் என்பவரால் மே 1986 இல் *வானியல் இதழில்* காட்டப்பட்டு விளக்கப்பட்டது . 200 முதல் 300 மிமீ குவிய நீளம் கொண்ட உபரி நகல்நோக்கி லென்ஸ்கள், குழாய் மற்றும் லென்ஸ் வைத்திருப்பவருக்கான PVC குழாய் கூறுகளுடன் சேர்த்து இதழில் விவரிக்கப்பட்டுள்ள நகல்நோக்கியை உருவாக்கப் பயன்படுத்தப்பட்டன.
# நகல் நோக்கி

## கட்டுமானம்

நகல்நோக்கிகள் பொதுவாக ஒரு நகல்நோக்கியிலிருந்து பெறப்பட்ட ஒரு புறநிலை லென்ஸைப் பயன்படுத்துகின்றன. பொதுவாக 50 மிமீ முதல் 60 மிமீ விட்டம் கொண்ட இந்த லென்ஸ்கள் குறைந்த f/எண்களில் ( f4 முதல் f6 வரையிலான f-விகிதம் ) இயங்குகின்றன, ஆனால் ஒரு பெரிய பார்வைப் புலத்தை உள்ளடக்கியது, மேலும் பொதுவாக 1:1 இணைப்பில் பயன்படுத்தப்படுகின்றன. நகல்நோக்கியின் பிற பகுதிகளில் ஒரு கண் பார்வை அடங்கும், பொதுவாக 1 1/4 அங்குல பீப்பாய் விட்டம் 17 முதல் 20 மிமீ அல்லது அதற்கு மேற்பட்ட குவிய நீளம் கொண்டது. இணையத்தில் கூறுகள் கிடைப்பது ஆர்வலர்கள் தங்கள் முதல் தீவிர தொலைநோக்கியாக சிறிய நியூட்டனின் வடிவமைப்பை மாற்றக்கூடிய ஒரு நகல்நோக்கியை உருவாக்க அனுமதிக்கிறது .
# நகல் நோக்கி

## நன்மைகள் மற்றும் குறைபாடுகள்

**நன்மை**  
- கடைகளில் வழங்கப்படும் பெரும்பாலான தொலைநோக்கிகளுடன் ஒப்பிடும்போது, காப்பிஸ்கோப் அதிக ஒளி சேகரிப்புடன் மிகப் பெரிய பார்வைக் களத்தையும் வழங்குகிறது.
- தேவையான அனைத்து உபகரணங்களும் கையில் இருந்து , தனிநபரே உருவாக்கினால், இதுவே மிகவும் சிக்கனமான கீழ்நிலை தொலைநோக்கியாக இருக்கலாம். அதே விலையில் கடைகளில் வழங்கப்படும் எதையும் விட சிறந்தாக இருப்பினும், சமீபத்திய ஆண்டுகளில் சில நல்ல மலிவான தொலைநோக்கிகள் ஒரு நகல்நோக்கியை உருவாக்கும் செலவை விட சற்று அதிகமாகக் கிடைக்கின்றன.  
**பாதகம்**  
- தொலைநோக்கிக்குப் பயன்படுத்தப்படும் லென்ஸ்கள் இந்த நோக்கத்திற்காக தயாரிக்கப்படவில்லை. எனவே அவை முழுப் பார்வைப் புலத்திலும் அதிக உருப்பெருக்கத்தில் கூர்மையான குவியத்தை அடைய முடியாது. பரந்த-புல, குறைந்த சக்தி வானக் காட்சிகளுக்கு இந்த தொலைநோக்கிகள் நன்றாக வேலை செய்கின்றன, மேலும் குறைந்த சக்தி கொண்ட நகலெடுப்புகள் பெரிய தொலைநோக்கிகளில் பயன்படுத்தப்படும்போது நல்ல கண்டுபிடிப்பான் நோக்கங்களை உருவாக்க முடியும்.
# பேராக் போர்

**பேராக் போர்** (1875–1876) (ஆங்கிலம்; *Perak War*; மலாய்: *Peperangan Perak*; சீனம்: 霹雳战争) என்பது வடமேற்கு மலாயாவில் உள்ள பேராக் மாநிலத்தில் பிரித்தானிய படைகளுக்கும்; மற்றும் உள்ளூர் படைகளுக்கும் இடையே நடந்த போரைக் குறிப்பிடுவதாகும்.  
கீழ் பேராக் மாநிலத்தில் வெளிநாட்டினர் செல்வாக்கை முடிவுக்குக் கொண்டு வருவது; மற்றும் பிரித்தானிய ஆளுநர், ஜேம்ஸ் பர்ச்சை அகற்றுவது; ஆகியவற்றின் அடிப்படையில்; கீழ் பேராக் மாநிலச் சுல்தானும் பிற உள்ளூர் தலைவர்களும் முயற்சி செய்தனர். இவற்றின் தொடர்ச்சியில், 1875-ஆம் ஆண்டில் ஜேம்ஸ் பர்ச் எனும் பிரித்தானிய ஆளுநர் கொல்லப் பட்டார். அதைத் தொடர்ந்து ஓர் உள்நாட்டுப் போர் உருவானது. அதில் பிரித்தானிய படைகள் மகாராஜா லேலாவின் ஆதரவாளர்களைத் தோற்கடித்தன.
# பேராக் போர்

## பின்னணி

ஆகியோருடன் சுல்தான் அப்துல்லா, 1874.]]
19-ஆம் நூற்றாண்டில், மலாய் சுல்தான்கள் படிப்படியாக பிரித்தானியப் பேரரசின் காலனிய கட்டுப்பாட்டின் கீழ் வந்தனர். 1833-ஆம் ஆண்டு அடிமைத்தன ஒழிப்புச் சட்டத்திற்குப் பிறகு *(Slavery Abolition Act 1833)*, பிரித்தானியர் தங்கள் கட்டுப்பாட்டில் உள்ள அனைத்துப் பகுதிகளிலும் அடிமைத்தன ஒழிப்புக் கொள்கையை அதிகாரப்பூர்வமாகப் பின்பற்றினர்.  
1870-களில் இருந்து, தங்களின் அதிகாரம் போதுமான அளவு பாதுகாப்புடன் இருப்பதாக பிரித்தானியர் உணர்ந்த பின்னர், பிரபலமற்ற கொள்கைகளை அறிமுகப்படுத்தத் தொடங்கினர். மலாயாவில் வழக்கத்தில் இருந்த அடிமைத் தனத்திற்கு எதிரான ஓர் ஒழிப்புக் கொள்கையைப் பிரித்தானியர் தீவிரமாகப் பின்பற்றத் தொடங்கினர்.  
1875-ஆம் ஆண்டில், பேராக் மாநிலத்தின் பிரித்தானிய முதல்வர், ஜேம்ஸ் பர்ச் என்பவர் மகாராஜா லேலா எனும் பேராக் சுல்தானின் ஆதரவாளரால் கொல்லப்பட்டார். 1875-ஆம் ஆண்டில், பேராக் சுல்தான் அப்துல்லா முகமது சா II அரச அரண்மனையிலிருந்த அடிமை அகதிகள் விடுதலை பெறுவதற்கு ஜேம்ஸ் பர்ச் உதவினார். அந்தக் காரணத்தின் அடிப்படையில் ஜேம்ஸ் பர்ச் கொல்லப்பட்டார்.
# பேராக் போர்

## பின்னணி

### பண்டார் பாரு தாக்குதல்

வரலாற்று வளாகம்]]
ஜேம்ஸ் பர்ச் கொலைக்குப் பிறகு, உள்ளூர் மலாய்க்காரர்கள் 1875 நவம்பர் 2-ஆம் தேதி இரவு பண்டார் பாருவைத் தாக்க திட்டமிட்டனர். ஆனால் கனமழை காரணமாக அந்தத் திட்டம் கைவிடப்பட்டது. 1875 நவம்பர் 6-ஆம் தேதிக்குள் ஆங்காங் மற்றும் பர்மாவில் இருந்து பிரித்தானிய படைகள் வரத் தொடங்கின. 1875 நவம்பர் 7-ஆம் தேதி பேராக்கின் பண்டா துவா *(Bandar Tua, Perak)* அருகே ஒரு மோதல் ஏற்பட்டது. சுமார் 106 பிரித்தானிய வீரர்களும் உள்ளூர் மலாய்க்காரர்களும் அந்த மோதலில் ஈடுபட்டனர்.  
பேராக் போரில் இதுவே முதல் போர் என அறியப்படுகிறது. எதிர்பாராத எதிர்ப்பைச் சந்தித்ததால், பிரித்தானிய வீரர்கள் பின்வாங்கினர். அத்துடன் அந்த முதல் போர் முடிந்தது. அந்தப் போரில் கேப்டன் இன்னஸ் *(Captain Innes)* என்ற தலைமை அதிகாரி உட்பட 4 பேரை பிரித்தானிய படைகள் இழந்தன. இதைத் தொடர்ந்து வலுவூட்டல் இராணுவப்படை அனுப்பப்பட்டது. 300 பேர் 80 படகுகளுடன் பேராக்கிற்கு வந்தனர். படை வீரர்களில் பெரும்பாலோர் இந்தியா மற்றும் ஆங்காங் தீவில் இருந்து அனுப்பப்பட்டனர்.
# பேராக் போர்

## பின்னணி

### கோத்தா லாமா கானான் போர்

பண்டார் துவா போருக்குப் பின்னர், மகாராஜா லேலாவின் கீழ் இருந்த வீரர்கள் சயோங் *(Sayong)* எனும் இடத்திற்குப் பின்வாங்கினர். பிரித்தானிய படையினர் அவர்களைப் பின்தொடர்ந்து சென்றனர். இடைவழியில் எதிரிக் கோட்டைகள் மற்றும் கிராமங்களை பிரித்தானிய படையினர் தாக்கி அழித்தனர். பின்னர், சனவரி 4, 1876 அன்று, கோத்தா லாமா கானான் *(Kota Lama Kanan, Sayong)* எனும் இடத்தில் பிரித்தானிய படையினர் தாக்கப்பட்டனர். அந்தத் தாக்குதலில் பிரித்தானிய உயர்த் தளபதி பிரிகேடியர் எச்.ஜே. ஆக்கின்ஸ் *(Brigadier H.J. Hawkins)* கொல்லப்பட்டார்.  
இதற்கிடையில் ஜேம்ஸ் பர்ச் கொலை வழக்கில் மகாராஜா லேலா குற்றவாளி என நிரூபிக்கப்பட்டு மரண தண்டனை விதிக்கப்பட்டது. தைப்பிங்கில் 1877 சனவரி 20-ஆம் தேதி மகாராஜா லேலா தூக்கிலிடப்பட்டார். இதன் பின்னர் பேராக்கின் பிரித்தானிய கட்டுப்பாட்டின் மீதான நேரடி எதிர்ப்பு ஒரு முடிவுக்கு வந்தது. இதன் தொடர்ச்சியாக, பிரித்தானிய அரசு நிர்வாகம் தைப்பிங்கிற்கு மாற்றப்பட்டது.
# 2025 பொண்டாய் கடற்கரை துப்பாக்கிச் சூடு

**2025 பொண்டாய் கடற்கரை துப்பாக்கிச் சூடு** (2025 Bondi Beach shooting), ஆஸ்திரேலியா நாட்டின் நியூ சௌத் வேல்ஸ் மாகாணத்தின் தலைநகரான சிட்னி நகரத்தின் போண்டி கடற்கரையின் ஆர்ச்சர் பூங்காவில், 14 டிசம்பர் 2025 அன்று (ஞாயிற்றுக்கிழமை) மாலை 6.47 மணி அளவில் தீபத்திருநாள் எனும் அனுக்கா விழாவைக் கொண்டாடிக் கொண்டிருந்த ஏறத்தாழ 1,000 யூத சமூகத்தினரை குறிவைத்து,ஆஸ்திரேலியா குடியுரிமைப் பெற்ற பாகிஸ்தானைச் சேர்ந்த தகப்பனும், மகனும் இணைந்து விலங்குகளைச் சுடும் துப்பாக்கிகளால் சுட்டதில் 16 கொல்லப்பட்டனர். 40 பேர் காயமடைந்தனர்.  
இச்சம்பவத்தில் காவல்துறையினர் தலையிட்டதில், ஒரு மூத்த துப்பாக்கித்தாரி துப்பாக்கியால் சுடப்பட்டு இறந்தார். மற்றொரு இளைய துப்பாக்கித்தாரியை, ஒரு முஸ்லீம் நபர் பின்னால் சென்று தாக்கித் துப்பாக்கியை பறித்துச் சுட்டதில் படுகாயமடைந்து, காவல்துறை பாதுகாப்பில் மருத்துவமனையில் சிகிச்சைக்காக அனுமதிக்கப்பட்டுள்ளார்.  
உலக நாடுகள் இச்செயலை யூத எதிர்ப்புக் கொள்கையின் விளைவாக நடத்தப்பட்ட பயங்கரவாதத் தாக்குதல் என அறிவித்து, கண்டனங்கள் எழுப்பின. இது தொடர்பான விசாரணைகளுக்கு ஆஸ்திரேலியாவுக்கு அனைத்து வகைகளிலும் இஸ்ரேல் அரசு உதவுவதாக அறிவித்தது.
# 2025 பொண்டாய் கடற்கரை துப்பாக்கிச் சூடு

## முதற்கட்ட விசாரணை

காவல்துறையின் முதற்கட்ட விசாரணையில் மூத்த துப்பாக்கித்தாரியின் பெயர் *சஜித் அக்ரம்* (வயது 50) என்றும், இரண்டாவதான இளைய துப்பாக்கிதாரியின் பெயர் *நவீத் அக்ரம்* (வயது 24) என கண்டறியப்பட்டது. மூத்த துப்பாக்கித்தாரி சஜித் அக்ரம் என்பவர் இந்தியாவின் தெலங்கானா மாநிலத் தலைநகர் ஹைதராபாத்தைச் பூர்விகமாகக் கொண்டவர் என்று ‘தி இந்து’ ஆங்கில நாளிதழிடம் இந்திய அதிகாரிகள் தெரிவித்துள்ளனர். இந்தியாவில் வணிகவியலில் இளநிலை பட்டப்படிப்பு முடித்த பின்னர், 1998-ல் மாணவர் விசாவில் ஆஸ்திரேலியா சென்ற சஜித் அக்ரம், ஆஸ்திரேலியாவில் வாழும் ஒரு ஐரோப்பியப் பெண்ணை மணந்துள்ளார். எனினும், இந்திய பாஸ்போர்ட்டையே அவர் பயன்படுத்தி வந்துள்ளார். இவருக்கு ஒரு மகள் மற்றும் ஒரு மகன் (நவீத் அக்ரம்) பிறந்துள்ளனர்.  
சஜித் அக்ரம் ஓர் இந்தியர் என்றபோதிலும், அவர் 1998-க்குப் பிறகு இரண்டு மூன்று முறை மட்டுமே இந்தியா வந்துள்ளதாகக் கூறப்படுகிறது. அவரது தந்தை 2017-ல் இறந்தபோதுகூட அவர் வரவில்லை என கூறப்படுகிறது. அவர் கடைசியாக 2022-ல் ஹைதராபாத் வந்துள்ளாராம். சஜித் அக்ரமின் நெருங்கிய உறவினர்கள் பலரும் ஹைதராபாத்தில் வசிக்கிறார்கள். அவரது மூத்த சகோதரர் ஒரு மருத்துவர் என்றும், மறைந்த அவரது தந்தை ஐக்கிய அரபு அமீரகத்தில் ராணுவத்தில் பணியாற்றி 1984-ல் ஓய்வு பெற்றவர் என்றும் தகவல்கள் வெளியாகி உள்ளன. சஜித் அக்ரம் குறித்த தகவல்களை திரட்ட ஆஸ்திரேலிய அதிகாரிகள், இந்திய அதிகாரிகளுடன் தொடர்பில் இருப்பதாக தகவல் வெளியாகி உள்ளது.  
சஜித் அக்ரம் தனது மகன் நவீத் அக்ரமுடன் நவம்பர் 2025ல் பிலிப்பைன்ஸ் நாட்டுக்குச் சென்றுள்ளார். சிட்னியில் இருந்து பிலிப்பைன்சுக்கு ஒன்றாக வந்ததாக அந்நாட்டின் பாஸ்போர்ட் அலுவலக செய்தித் தொடர்பாளர் தெரிவித்துள்ளார்.
# 2025 பொண்டாய் கடற்கரை துப்பாக்கிச் சூடு

## பின்னணி

பொண்டாய் கடற்கரையானது சிட்னி நகரத்தின் கிழக்கில் உள்ள புறநகர் பகுதியில் உள்ளது. இப்பகுதியில் ஆஸ்திரேலியா யூதர்களில் ஒரு பகுதியினர் அதிகம் வாழ்கின்றனர். (மற்றும் மெல்போர்னில் அதிகம் வாழ்கின்றனர்.).
13 ஏப்ரல் 2024 அன்று போண்டி சந்திப்பு வணிகத் தெருவில் நடைபெற்ற கத்திக்குத்து சம்பவத்தில் 6 பேர் கொல்லப்பட்டததைத் தொடர்ந்து, பொண்டாய் வணிக வீதி, பொண்டாய் கடற்கரை, ஆர்ச்சர் பூங்கா ஆகிய இடங்களில் காவல் அதிகப்படுத்தப்பட்டது.  
2023 இஸ்ரேல் மீதான ஹமாசின் தாக்குதல்கள் மற்றும் காசா போரைத் தொடர்ந்து, ஆஸ்திரேலியாவில் வாழும் யூதர்கள் மீதான வெறுப்பு அடிப்படைவாத இசுலாமியர்களிடையே பரவத் தொடங்கியது.  
ஆகஸ்டு 2024இல், ஆஸ்திரேலியப் பாதுகாப்பு புலனாய்வு அமைப்பு (ASIO), காசா போர் தொடர்பான இரு சமூகங்களிடையே பதட்டங்கள் மற்றும் அரசியல் வன்முறை அபாயத்தை ஒரு காரணமாகக் காட்டி, ஆஸ்திரேலியாவின் தேசிய பயங்கரவாத அச்சுறுத்தல் நிலையை 'சாத்தியம்' என்பதிலிருந்து 'நிகழக்கூடியது' என உணர்ந்தது.  
தந்தையும், மகனுமான துப்பாக்கிதாரிகள் இசுலாமிய அரசு கருத்தியல் கொண்டவர்கள் என ஆஸ்திரேலியப் பிரதமர் குறிப்பிட்டுள்ளார்.
# 2025 பொண்டாய் கடற்கரை துப்பாக்கிச் சூடு

## இதனையும் காண்க

- 2025 தில்லி தானுந்துக் குண்டுவெடிப்பு
- யூத எதிர்ப்புக் கொள்கை
- ஒற்றை ஓநாய் தாக்குதல்
# மதுரஞ்சேனை

**மதுரஞ்சேனை** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்குத் தெற்கே சுமார் 2 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# பெரி. கபிலன்

**பெரி. கபிலன்** (*Peri Kabilan*)(பிறப்பு: 24 சூலை 1978) என்பவர் தமிழ்நாட்டைச் சேர்ந்த மேய்ச்சலியச் செயல்பாட்டாளர் ஆவார். அவர் தொழுவம் அமைப்பின் ஒருங்கிணைப்பாளராகவும் மதுரை காமராசர் பல்கலைக்கழகக் கல்லூரியில் கணினி அறிவியல் துறையில் இணைப் பேராசிரியராகவும் பணியாற்றி வருகிறார். 2022ஆம் ஆண்டு விகடனின் முதன்மை பத்து இளைஞர்கள் நம்பிக்கை விருதினைப் பெற்றவராவார்.
# பெரி. கபிலன்

## செயல்பாடுகள்

இயற்கைச் சமநிலை, பல்லுயிர்மைப் பாதுகாப்பு, மேய்ச்சல் பண்பாடு மற்றும் காலநிலை மாற்றம் ஆகிய துறைகளில் அவர் ஆய்வுகளும் உரையாடல்களும் செய்து வருகிறார். 2020-21 இல் யுனஸ்கோ ஆய்வுதவியில் தென் தமிழ்நாட்டில் வாழும் பகுதி இடம்பெயரும் மேய்ச்சலிய சமூகமான வரத்தட்டு கீதாரிகள் குறித்த இனவரைவியல் ஆய்வு செய்தார்.
# பெரி. கபிலன்

## செயல்பாடுகள்

### தொழுவம் அமைப்பு

மேய்ச்சலிய சமூகங்களின் நிலையான வாழ்வாதாரம், பல்லுயிர்மை பாதுகாப்பு மற்றும் சூழலியல் சமநிலையை ஊக்குவிப்பதற்காக 2020ஆம் ஆண்டு தொழுவம் அமைப்பை இவர் நிறுவினார்.
# பெரி. கபிலன்

## வெளியிட்ட நூல்கள்

1. கீதாரிகள் இனவரைவியல், சந்தியா பதிப்பகம், 2021
1. தமிழ்நாடு பாஸ்டோரலிசம், யாம் பதிப்பகம், 2024 (தொகுப்பாசிரியர்)
# பெரி. கபிலன்

## விருதுகளும் அங்கீகாரங்களும்

1. 2022 *டாப் டென்* இளைஞர்கள் விருது, ஆனந்த விகடன், சென்னை (21 பிப்ரவரி 2023)
1. 2022, வளர்தமிழ் மாமணி விருது உலக தமிழ்மொழி வளர்ச்சி மற்றும் ஆராய்ச்சி மாநாடு, சென்னை (12 ஆகத்து 2022)
1. 2024, *வொகேசனல் எக்சலன்ஸ்* விருது, சென்னை சுழற்கழகம்
# கல்சாவடே

**கல்சாவடே** *(Kaljawade)* என்ற கிராமம் இந்தியாவின் மகாராட்டிராவின் கோலாப்பூர் மாவட்டத்திலுள்ள ஒரு கிராமம்.
# கல்சாவடே

## புவியியல்

கல்சாவாடே சாஊவாடி மற்றும் ககன்பவாடா நகரங்களின் எல்லையில் சம்பாவி நதிக்கு அருகில் அமைந்துள்ளது.
# கல்சாவடே

## மக்கள் தொகை

இந்த கிராமத்தின் மொத்த மக்கள் தொகை 1172 ஆகும். இதில் ஆண்களின் எண்ணிக்கை 585 பெண்களின் எண்ணிக்கை 586 ஆகும். இக்கிராமத்தின் ஊராட்சி குறியீடு 180709.
# கண்ணம்மூலை

**கண்ணம்மூலை** (*Kannammoola*) என்பது கேரளத்தின் தலைநகரான திருவனந்தபுரத்தின் ஒரு புறநகர்ப் பகுதியாகும். கேரள உப்பங்கழிகளின் ஒரு பகுதியான ஆக்குளம் ஏரி கண்ணம்மூலையில் அமைந்துள்ளது.  
கேரளத்தின் மிகச்சிறந்த சமய அறிஞர்களில் ஒருவராகவும் சீர்திருத்தவாதியாகவும் கருதப்படும் சட்டம்பி சுவாமிகளின் பிறப்பிடம் கண்ணம்மூலை ஆகும். புதிய தளவாயின் வீரர்களால் சூழப்பட்ட நிலையில் அவர்களிடம் உயிருடம் பிடிபடுவதை விரும்பாது தற்கொலை செய்து கொண்ட வேலு தம்பி தளவாவின் உடல், ஆங்கிலேயர்களால் கண்ணம்மூலையில் ஒப்படைக்கப்பட்டது.  
கண்ணமூலை திருவனந்தபுரம் பன்னாட்டு வானூர்தி நிலையத்தின் அருகிலேயே அமைந்துள்ளது. அருகிலுள்ள தொடருந்து நிலையங்கள் பேட்டா மற்றும் திருவனந்தபுரம் மத்தி ஆகும்.
# கண்ணம்மூலை

## புவியியல்

ஆக்குளம் ஏரியின் கரையில் கண்ணம்மூலை உள்ளது. கண்ணம்மூலை வழியாக செல்லும் அமைஞ்சான் கால்வாய் ஏரியின் நீராதாரமாக உள்ளது. கண்ணமூலையில் கால்வாயை கடக்க காக்கோடு பாலம், நெல்லிக்குழி பாலம், கண்ணமூலை பாலம் என மூன்று பாலங்கள் உள்ளன.
# கண்ணம்மூலை

## வரலாறு

இந்தப் புறநகர்ப் பகுதி துவக்கத்தில் கொல்லூர் அதியர மடம் என்ற நம்பூதிரி குடும்பத்திற்குச் சொந்தமானதாக இருந்தது. இது ஒரு பெருநகரின் புறநகர்ப் பகுதியாக மாறுவதற்கு முன்பு நாயர் குடும்பங்களின் கோட்டையாக இருந்தது.  
1809 ஆம் ஆண்டில், திருவிதாங்கூரின் முன்னாள் திவானும் விடுதலைப் போராட்ட வீரருமான வேலு தம்பி தளவாயை கண்ணம்மூலையில் தூக்கிலிட ஆங்கிலேயர்கள் தீர்ப்பளித்தனர். இருப்பினும், தளவாய் கைது செய்யப்படுவதற்கு முன்பு மண்ணடி கோயிலில் தற்கொலை செய்து கொண்டார். ஆங்கிலேயர்கள் அவரது உடலை ஒரு காரணவரின் சொத்தின் மேற்கு முனைக்குக் கொண்டு வந்தனர். மேலும் தளவாயின் உடல் கண்ணம்மூலையில் உள்ள மலையில் ஒரு கம்பத்தில் தொங்கவிடப்பட்டது; அந்த மலைக்கு தளவா குன்னு ( தளவாய் குன்று*)* என்ற பெயர் ஏற்பட்டது.
# கண்ணம்மூலை

## குறிப்பிடத்தக்க மக்கள்

கேரளத்தின் அறிஞர்-துறவிகளில் ஒருவரான சட்டம்பி சுவாமிகள் 1853 ஆகத்து 25 அன்று கண்ணமூலையில் பிறந்தார். முன்னர் குஞ்சன் பிள்ளை என்று அழைக்கப்பட்ட இந்த சமூக சீர்திருத்தவாதி நாராயணகுருவின் சமகாலத்தவராவார். சுவாமிகள் கடும் சாதி அமைப்பு, சமூக தீமைகளுக்கு எதிராகப் போராடி, நடைமுறையில் இருந்த விழுமியங்களை எதிர்த்தார். *பிரச்சீன மலையாளம்* என்ற தனது புத்தகத்தில், சாதியின் தீமையும் பிராமணர்களின் மேன்மை கூற்றுகளும் எந்த தர்க்கமும் இல்லாதவை என்று சுவாமிகள் வாதிடுகிறார். அந்தக் காலத்தின் பிராமண ஆதிக்கத்தை கடுமையாக விமர்சித்தார். சமயம் மற்றும் ஆன்மீகம் குறித்து பல புத்தகங்களை எழுதினார். 1892 இல் சுவாமி விவேகானந்தரை சந்தித்தது சாதி நிறைந்த சமூகத்தில் சமூக மாற்றத்தை ஏற்படுத்துவதில் முக்கிய பங்கு வகித்தது. சுவாமிகள் 1924 இல் கொல்லத்திற்கு வடக்கே தொலைவில் உள்ள பன்மனாவில் சமாதி அடைந்தார்.
# கண்ணம்மூலை

## போக்குவரத்து

தனியார் மற்றும் கே.எஸ்.ஆர்.டி.சி பேருந்துகளால் கண்ணம்மூலை பிற பகுதிகளுடன் நன்கு இணைக்கப்பட்டுள்ளது. அருகிலுள்ள பெரிய தொடருந்து நிலையம் திருவனந்தபுரம் மத்திய தொடருந்து நிலையம் ஆகும். தொலைவில் பேட்டையில், ஒரு சிறிய தொடருந்து நிலையம் உள்ளது. அருகிலுள்ள வானூர்தி நிலையம் திருவனந்தபுரம் பன்னாட்டு வானூர்தி நிலையம் ஆகும்.
# யொஹான் வில்கெம் ரிட்டர்

**யொஹான் வில்கெம் ரிட்டர்** (16 திசம்பர் 1776-23 சனவரி 1810) ஒரு செருமானிய வேதியியலாளர், இயற்பியலாளர் மற்றும் தத்துவஞானி ஆவார். இவர் செருமானிய வியன்புனைவியக்குத்துடன் தொடர்புடையவர். மின்காந்த நிறமாலையில் புற ஊதாக் கதிர் பகுதியை கண்டுபிடித்ததற்காகவும் இவர் அறியப்படுகிறார். முதன்முதலில் நீடித்து நிலைத்த நீர் மின்னாற்பகுப்பு, மின் முலாம் கண்டுபிடிப்பிற்காகவும் இவர் பெருமைக்குரியவராகிறார்.
# யொஹான் வில்கெம் ரிட்டர்

### செருமானிய வியன்புனைவியக்கம்

ரிட்டர் செருமானிய வியன்புனைவியக்கத்தைச் சேர்ந்தவர். இவர் தனிப்பட்ட முறையில் யொஹான் வூல்ப்காங் ஃபொன் கேத்தா, அலெக்சாண்டர் வோன் கூம்போல்ட், யொஹான் கோட்ஃபிரைட் எர்டர், கிளெமென்சு பிரெண்டானோ ஆகியோரை நன்கு அறிந்திருந்தார். நேச்சர்ஃபிலோசாபி இயக்கத்தின் முக்கிய தத்துவஞானியான பிரெட்ரிக் வில்ஹெல்ம் ஜோசப் ஷெல்லிங் என்பவரால் இவர் கடுமையாக ஈர்க்கப்பட்டார். 1801 ஆம் ஆண்டில், ஆன்சு கிருத்தியான் ஆர்ஸ்டெட் ஜெனாவைப் பார்வையிட்டார், மேலும் அவரது நண்பரானார். ரிட்டரின் பல ஆராய்ச்சிகள் பின்னர் ஆர்ஸ்டெட்டால் தெரிவிக்கப்பட்டன, இவர் நேச்சர்ஃபிலோசோபியின் தத்துவ கண்ணோட்டத்தால் வலுவாக பாதிக்கப்பட்டார்.
# யொஹான் வில்கெம் ரிட்டர்

### அறிவியல் ஆராய்ச்சி

யொஹான் வில்கெம் ரிட்டரின் முதல் அறிவியல் ஈடுபாடு அவருக்கு 14 வயதாக இருந்தபோது தொடங்கியது. அவர் லிக்னிட்சில் (லெக்னிகா) ஒரு மருந்தகத்தில் பயிற்சி பெற்றார். வேதியியலில் ஆழ்ந்த ஆர்வத்தைப் பெற்றார். 1796 ஆம் ஆண்டில் ஜெனா பல்கலைக்கழகத்தில் மருத்துவப் படிப்பைத் தொடங்கினார். ஒரு சுயமாகக் கற்றுக்கொண்ட அறிவியலாளரான இவர் வேதியியல், மின்சாரம் மற்றும் பிற துறைகளில் பல சோதனை ஆராய்ச்சிகளை மேற்கொண்டார்.  
ரிட்டரின் முதல் அறிவியல் ஆய்வுகள் சில கால்வானிக் நிகழ்வுகளை பற்றியவை. லூய்கி கால்வானி மற்றும் பிற ஆய்வாளர்களால் கவனிக்கப்பட்ட உடலியல் விளைவுகளை இவர் வேதியியல் வினைகளால் உருவாக்கப்படும் மின்சாரத்தின் காரணமாக விளக்கினார். அவரது விளக்கம் இன்று ஏற்றுக்கொள்ளப்படும் விளக்கத்திற்கு கால்வானி ("விலங்கு மின்சாரம்") மற்றும் அலெஸாண்ட்ரோ வோல்டா (உலோகத் தொடர்பால் உருவாக்கப்படும் மின்சாரம்) முன்மொழிந்த விளக்கங்களை விட நெருக்கமானது, ஆனால் அது அக்காலத்தில் ஏற்றுக்கொள்ளப்படவில்லை.
கருவியின் விளக்கப்படம்]]
1800 ஆம் ஆண்டில், வோல்ட்டிக் குவியல் கண்டுபிடிக்கப்பட்ட சிறிது காலத்திலேயே, வில்லியம் நிக்கல்சன் மற்றும் அந்தோனி கார்லிஸ்லே ஆகியோர் மின்சாரத்தால் தண்ணீரை சிதைக்க முடியும் என்பதைக் கண்டுபிடித்தனர். சிறிது காலத்திற்குப் பிறகு, ரிட்டர் சுயாதீனமாக அதே விளைவைக் கண்டுபிடித்தார். அதுமட்டுமின்றி, இவர் தனித்தனியாக சேகரித்து, வேதிவினையில் உற்பத்தி செய்யப்படும் ஹைட்ரஜன் மற்றும் ஆக்ஸிஜனின் அளவை அளந்தார். மின்முலாம் செயல்முறையையும் இவர் கண்டுபிடித்தார். 1802 ஆம் ஆண்டில் இவர் தனது முதல் மின் வேதியியல் கலத்தை உருவாக்கினார், இதில் 50 செப்பு வட்டுகள் ஒரு உப்பு கரைசலால் ஈரப்படுத்தப்பட்ட அட்டை வட்டுகளால் பிரிக்கப்பட்டன.
# யொஹான் வில்கெம் ரிட்டர்

### தனிப்பட்ட வாழ்க்கையும் இறப்பும்

இவர் 1804 ஆம் ஆண்டில் திருமணம் செய்து கொண்டார் இவருக்கு நான்கு குழந்தைகள் இருந்தனர். ஆனால், இவரால் தனது குடும்பத்தின் தேவைகளுக்கு ஈடுகொடுக்க முடியவில்லை. மோசமான உடல்நலக் குறைவின் காரணமாகவும் நிதி நெருக்கடியாலும் சிரமப்பட்ட இவர் 1810 ஆம் ஆண்டில் ஒரு இளைஞராக இருந்த போதே ஏழையாகவே இறந்தார்.
# ஜிங்ஜெல்

**சிங்ஜெல்** (*Zingel*) என்பது பெர்சிடே குடும்பத்தைச் சேர்ந்த ஒரு மீன் பேரினமாகும். இவை நீளமாகவும் மெல்லியதாகவும் 12 முதல் 48 செமீ (4.7 முதல் 18.9 அங்குலம்) வரை வளரக்கூடியன. இவை ஐரோப்பாவில் ஆறுகளிலும் நீரோடைகளிலும் காணப்படுகின்றன. இவை முக்கியமாக நீர்வாழ் முதுகெலும்பற்ற உயிரினங்களான ஓடுடைய கணுக்காலி, பூச்சிகளின் இளம் உயிரிகளை உணவாகக் கொள்கின்றன. மேலும் சிறிய மீன்களையும் உணவாகக் கொண்டுள்ளன. இவை அனைத்தும் கடந்த காலத்தில் ஆபத்தானவை அல்லது அழிவாய்ப்பு இனமாக வகைப்படுத்தப்பட்டாலும், சுற்றுச்சூழல் மேம்பாடுகள் சிலவற்றை தீவாய்ப்புக் கவலை குறைந்த இனமாக மறு வகைப்படுத்த அனுமதித்துள்ளன.
# ஜிங்ஜெல்

## சிற்றினங்கள்

இந்த பேரினத்தில் கீழ்க்கண்ட சிற்றினங்கள் உள்ளன.  
- *ஜிங்ஜெல் ஆசுபர்* <small> (லின்னேயஸ், 1758) </small> (ரோனே இசுட்ரெபர்)
- *ஜிங்ஜெல் பால்கானிகசு* <small> (எசு. எல். கரமன், 1937) </small>
- *ஜிங்ஜெல் இசுட்ரெபர்*<small> (சீபோல்ட், 1863) </small> (டான்யூப் இசுட்ரெபர்)
- *ஜிங்ஜெல் ஜிங்ஜெல்<small> </small>*<small>(லின்னேயஸ், 1766) </small>
# சமாரியம் அறுபோரைடு

**சமாரியம் அறுபோரைடு** (*Samarium hexaboride*) என்பது SmB<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியம் எக்சாபோரைடு என்ற பெயராலும் அழைக்கப்படும் இது ஓர் இடைநிலை இணைதிறன் சேர்மமாகும். சமாரியம் Sm<sup>²⁺</sup> மற்றும் Sm<sup>³⁺</sup> அயனிகளாக 3:7 என்ற விகிதத்தில் இச்சேர்மத்தில் இடம்பெற்றுள்ளது. ஓர் உலோகப் புறப்பரப்பு நிலையைக் கொண்ட ஒரு காண்டோ அரிதிற்கடத்தி பொருளாகும்.
# சமாரியம் அறுபோரைடு

## ஆரம்ப ஆய்வுகள்

முதன்முதலில் சமாரியம் அறுபோரைடு 1960-ஆம் ஆண்டுகளின் முற்பகுதியில் சோவியத் விஞ்ஞானிகளால் ஆய்வு செய்யப்பட்டது. பின்னர் பெல் ஆய்வகங்களில் தொடர்ச்சியாக மேலும் ஆய்வுகள் மேற்கொள்ளப்பட்டன. 50 கெல்வின் வெப்பநிலைக்கு அதிகமான வெப்பநிலையில் இதன் பண்புகள் கோண்டோ உலோகத்தின் சிறப்பியல்புகளாக இருந்தன. உலோக மின் கடத்துத்திறன் வலுவான எலக்ட்ரான் சிதறலாக இருந்தது. அதேசமயம் குறைந்த வெப்பநிலையில், இது சுமார் 4–14 மெகா எலக்ட்ரான் வோல்ட்டு குறுகிய பட்டை இடைவெளியுடன் காந்தம் அல்லாத மின்கடத்தாப் பொருளாக செயல்பட்டது. சமாரியம் அறுபோரைடு குளிர்வித்தலால் ஏற்படும் உலோகம்-காப்புப்பொருள் நிலை மாற்றத்தின் போது, வெப்பக் கடத்துத்திறனில் ஒரு செங்குத்தான அதிகரிப்பு ஏற்படுகிறது, இது சுமார் 15 கெல்வின் வெப்பநிலையில் உச்சத்தை அடைகிறது. இந்த அதிகரிப்பிற்கான காரணம், குறைந்த வெப்பநிலைகளில் எலக்ட்ரான்கள் வெப்பக் கடத்துத்திறனுக்குப் பங்களிப்பதில்லை என்பதும் அதற்குப் பதிலாக போனான்கள் ஆதிக்கம் செலுத்துகின்றன என்பதும் காரணங்களாகும். எலக்ட்ரான் செறிவின் குறைவு, எலக்ட்ரான்- போனான் சிதறலின் வீதத்தைக் குறைக்கிறது.
# சமாரியம் அறுபோரைடு

## 21 ஆம் நூற்றாண்டு ஆய்வுகள்

இருபத்தி ஒன்றாம் நூற்றாண்டில், அமுக்கப்பட்ட பொருள் இயற்பியலாளர்கள் சமாரியம் அறுபோரைடு ஓர் இடவியல் காப்பானாக இருக்கலாம் என்ற கூற்றுகளுடன் அதன் மீது அதிக ஆர்வம் காட்டத் தொடங்கினர். மற்ற ஆராய்ச்சியாளர்களோ இடவியல் மேற்பரப்பு நிலைகளுக்கான எந்த ஆதாரத்தையும் கண்டறியவில்லை.  
வெப்பநிலை குறையும்போது மின்சார மின்தடை அதிகரிப்பது, அந்தப் பொருள் ஒரு மின்காப்பானாகச் செயல்படுவதைக் குறிக்கிறது. இருப்பினும், சமீபத்திய அளவீடுகள் ஒரு நல்ல உலோகத்திற்குரிய பெர்மி மேற்பரப்பைக் (உந்தவெளியில் உள்ள எலக்ட்ரான்களின் ஓர் அருவமான எல்லை) வெளிப்படுத்துகின்றன. மிகவும் அசாதாரணமான இரட்டை உலோகம்-காப்பு நிலை கொண்ட அடிப்படை நிலையை இது குறிக்கிறது. 4 கெல்வின் வெப்பநிலைக்குக் குறைவான வெப்பநிலைகளில் மின்தடை ஒரு தனித்துவமான சமதளத்தைக் காட்டுகிறது. இது ஒரு மின்காப்பு நிலைக்கும் (மொத்தப் பகுதி) ஒரு கடத்தும் நிலைக்கும் (மேற்பரப்பு) இடையேயான உடனிருத்தல் என்று கருதப்படுகிறது. வெப்பநிலை தனிச்சுழி வெப்பநிலையை நெருங்கும் போது, வெப்பநிலை குறையக் குறைய பொருளின் குவாண்டம் அலைவுகள் அதிகரிக்கின்றன. இந்த நடத்தை பெர்மி பகுப்பாய்வுக்கும், வழக்கமான உலோகங்களை நிர்வகிக்கும் விதிகளுக்கும் முரணாக உள்ளது. இது அலுமினிய உள்ளடக்கங்களால் ஏற்படக்கூடும் என்றாலும் இளக்கி வளர்ச்சி முறைக்குப் பதிலாக, பிம்ப உலை முறை மூலம் வளர்க்கப்பட்ட மாதிரிகளுக்கு இத்தகைய விளக்கம் பொருந்தாது.
# நிக்கி ஆசியா பரிசு

**நிக்கி ஆசியா பரிசு** (*Nikkei Asia prize*) என்பது ஆசியா முழுவதும் மக்களின் வாழ்க்கையை மேம்படுத்திய மக்கள் மற்றும் அமைப்புகளின் சாதனைகளை அங்கீகரிக்கும் ஒரு விருது ஆகும். இந்த விருதுகள் சப்பானின் மிகப்பெரிய ஊடக நிறுவனங்களில் ஒன்றான **நிக்கி** நிறுவனத்தால் உருவாக்கப்பட்டு வழங்கப்படுகின்றன.  
1996ஆம் ஆண்டில் தொடங்கப்பட்ட இந்த திட்டம், பிராந்திய வளர்ச்சி-அறிவியல், தொழில்நுட்பம் மற்றும் கண்டுபிடிப்பு மற்றும் கலாச்சாரம் ஆகிய மூன்று துறைகளில் ஒன்றில் குறிப்பிடத்தக்க பங்களிப்புகளை வழங்கிய ஆசியாவில் உள்ள மக்களை கவுரவிக்கிறது.  
பிராந்திய வளர்ச்சிக்காக (பொருளாதார மற்றும் வணிக கண்டுபிடிப்பு) தங்கள் பிராந்தியங்களில் வாழ்க்கைத் தரத்தையும் நிலைத்தன்மையையும் மேம்படுத்தும் வணிக மற்றும் பொருளாதார முயற்சிகளை அங்கீகரிப்பதற்காக இந்த விருது வடிவமைக்கப்பட்டுள்ளது. இதனைப் பெறுவோர் புதுமைகளின் மூலம் தொழில்கள் மற்றும் வணிகங்களை வெற்றிகரமாக உருவாக்கிய தொழில்முனைவோராக இருக்கலாம்.  
பல்வேறு துறைகளில் அறிவியல் ஆராய்ச்சிகள் மற்றும் தொழில்நுட்ப கண்டுபிடிப்புகளை அங்கீகரிப்பதற்காகவும் அறிவியல், தொழில்நுட்பம் மற்றும் சுற்றுச்சூழல் பிரிவுகளில் விருது நிறுவப்பட்டது.  
கலாச்சாரம், கலை அல்லது கல்வி நடவடிக்கைகள் மூலம் தங்கள் நாடுகளிலும் ஆசியாவிலும் ஒரு மாற்றத்தை ஏற்படுத்திய மக்களை அங்கீகரிப்பதற்காக கலாச்சார விருது வழங்கப்படுகிறது.
# நிக்கி ஆசியா பரிசு

## விருதாளர்கள்

### பொருளாதாரம், வணிக கண்டுபிடிப்புகள் (முன்பு பிராந்திய வளர்ச்சி)

- 1996: முனைவர் விட்ஜோஜோ நிடிசாஸ்ட்ரோ
- 1997: முனைவர் மன்மோகன் சிங்
- 1998: நி ரன்ஃபெங் நீ ரன்ஃபெங்
- 1999: ஷி வென்-லாங்
- 2000: முனைவர் சுபச்சாய் பானிச்ச்பக்டி
- 2001: என். ஆர். நாராயண மூர்த்தி
- 2002: முனைவர் வோ டோங் சுவான்
- 2003: லீ ஹன்-ஜாய்
- 2004: முனைவர் முகமது யூனுஸ்
- 2005: முனைவர் மோரிஸ் சாங்
- 2006: ஒலிவியா லும்
- 2007: மெச்சாய் வீரவைத்யா
- 2008: சீனாவில் அரசியல் அறிவியல் மற்றும் சட்ட பல்கலைக்கழகத்தில் சீனாவில் மாசு பாதிக்கப்பட்டவர்களுக்கு சட்ட உதவி மையம்
- 2009: கிரண் மசூம்தார்-ஷா
- 2010: டோனி பெர்னாண்டஸ்
- 2011: அன்டோனியோ மெலோட்டோ
- 2012: யாங் யோங்
- 2013: ட்ரூங் கியா பின்
- 2014: முனைவர் தேவி பிரசாத் ஷெட்டி
- 2015: மை கியூ லியன்
- 2016:அக்ஷய பத்ரா அறக்கட்டளை
- 2017: நந்தன் நிலேகணி
- 2018: மா ஜுன்
- 2019: நதீம் மகரிம்
# நிக்கி ஆசியா பரிசு

## விருதாளர்கள்

### அறிவியல், தொழில்நுட்பம், சுற்றுச்சூழல்

- 1996: பேராசிரியர் யுவான் லாங்பிங்
- 1997: முனைவர் ஹியுங் சுப் சோய்
- 1998: மலேசியாவின் ரப்பர் ஆராய்ச்சி நிறுவனம்
- 1999: பேராசிரியர் சாவோ கிகுவோ
- 2000: மூலக்கூறு மற்றும் செல் உயிரியல் நிறுவனம் (சிங்கப்பூர்)
- 2001: முனைவர் ஹோ வாங் லீ
- 2002: மருத்துவ நுண்ணுயிரியல் துறை, மருத்துவப் பீடத்தின், மலேசியா பல்கலைக்கழகம்
- 2003: முனைவர் யாங் ஹுவான்மிங்
- 2004: முனைவர் யோங்யுத் யூதாவோங்
- 2005: பேராசிரியர் கோ மியூங் சாம்
- 2006: மிஸ்டர் பிலிப் யியோ
- 2007: மிஸ்டர் சாங் சுன்-யென்
- 2008: முனைவர் சி. என். ஆர். ராவ்
- 2009: மலேசிய வன ஆராய்ச்சி நிறுவனம்
- 2010: முனைவர்டிங்-ஷின் சென்
- 2011: முனைவர் மா-குயென் வூ
- 2012: முனைவர் சி-ஹியூ வோங்
- 2013: பேராசிரியர் தேஜ்ராஜ் எம். அமினபாவி
- 2014: முனைவர் ஜார்ஜ் எஃப். காவோ
- 2015: முனைவர்வாங் யிஃபாங்
- 2016: முனைவர் ஜியாங் லீ
- 2017: முனைவர் மைக்கேல் எம். சி. லாய்
- 2018: பேராசிரியர் நுயென் தான் லீம்
- 2019:19 முனைவர் லியாவோ ஐ-சியு
- 2020: பேராசிரியர் தாளப்பில் பிரதீப்
# நிக்கி ஆசியா பரிசு

## விருதாளர்கள்

### கலாசாரமும் சமூகமும்

- 1996: தாரா கன்லயா
- 1997:ஜோஸ் மாசிடா
- 1998: கிம் ஜியோங் ஓகே
- 1999: டாங் நாத் மின்
- 2000: டாக்டர் பின்யோ சுவன்கிரி
- 2001: நேபாள பாசா அகராதி குழு
- 2002: கிறிஸ்டின் ஹக்கீம்
- 2003: ஊர்வசி புட்டாலியா
- 2004:ஆல்பர்ட் வென்ட்
- 2005: குவோ டாலி
- 2006: சோஃபிலின் சீம் ஷாபிரோ
- 2007: கோ. வேணு|ஜி. வேணு
- 2008:ஆன் சுங்-கி
- 2009: டாக்டர் லாரெட்னா டி. ஆதிஷக்தி
- 2010: மன்டேப் சோதர்சோனோ
- 2011: நின்ஹ்
- 2012:சிபில் வெட்டசிங்கே
- 2013: வான் மாலிவன்
- 2014: மே ஃபாஹ் லுவாங் அறக்கட்டளை
- 2015: ஆசிய இளைஞர் இசைக்குழு]]
- 2016: டோக்மிட் சோசர்பாரம்
- 2017: ஈதி அறக்கட்டளை
- 2018: முனைவர் பிந்தேஷ்வர் பதக்
- 2019: சினிமாலயா அறக்கட்டளை இன்க்.
# தப்பியோடிய பொருளாதாரக் குற்றவாளி

**தப்பியோடியப் பொருளாதாரக் குற்றவாளி** (*Fugitive Economic Offender*), இந்தியாவில் நிதிமுறைகேடுகள் செய்து வெளிநாடுகளில் பதுங்கி இருப்பவர்களைக் குறிக்கும். இது போன்ற பொருளாதாரக் குற்றவளிகளை இந்தியாவிற்கு கொண்டு வந்து விசாரணை செய்து தண்டிக்க 2018ஆம் ஆண்டில் தப்பியோடிய பொருளாதாரக் குற்றவாளிகள் சட்டம் நாடாளுமன்றத்தால் இயற்றப்பட்டது.  
தப்பியோடிய பொருளாதாரக் குற்றவாளி என்பது இந்தியாவில் ஒரு சட்டப்பூர்வச் சொல்லாகும். தப்பியோடிய பொருளாதாரக் குற்றவாளிகள் சட்டத்தின் கீழ், ஏதேனும் ஒரு இந்திய நீதிமன்றத்தால் "பட்டியலிடப்பட்ட குற்றம்" தொடர்பாக கைது ஆணை பிறப்பிக்கப்பட்ட எந்தவொரு தனிநபருக்கும் இது பொருந்தும். குற்றவியல் நடவடிக்கைகளைத் தவிர்ப்பதற்காக இந்தியாவை விட்டு வெளியேறிய அல்லது வெளிநாட்டில் இருந்துகொண்டு, குற்றவியல் நடவடிக்கைகளை எதிர்கொள்ள இந்தியா திரும்ப மறுக்கும் நபர்களுக்கு இது பொருந்தும்.
# தப்பியோடிய பொருளாதாரக் குற்றவாளி

## தப்பியோடிய பொருளாதாரக் குற்றவாளிகள்

தப்பியோடிய பொருளாதாரக் குற்றவாளிகள் இதுவரை சுமார் ரூபாய் 40,000 கோடி அளவிற்கு இந்தியாவில் நிதி மோசடிகள் செய்து வெளிநாடுகளுக்குத் தப்பிச் சென்றுள்ளனர்.: தற்போது வெளிநாட்டில் வசிக்கும் தப்பியோடிய பொருளாதாரக் குற்றவாளிகளின் பட்டியல் பின்வருமாறு:
1. புஷ்பேஷ் பைத்
1. ஆஷிஷ் ஜோபன்புத்ரா
1. விஜய் மல்லையா
1. சன்னி கல்ரா
1. சஞ்சய் கல்ரா
1. சுதிர் குமார் கல்ரா
1. ஆர்த்தி கல்ரா
1. வர்ஷா கல்ரா
1. ஜதின் மேத்தா
1. உமேஷ் பரேக்
1. கமலேஷ் பரேக்
1. நீலேஷ் பரேக்
1. ஏகலவ்யா கார்க்
1. வினய் மிட்டல்
1. நீரவ் மோடி
1. நீஷல் மோடி
1. முகுல் சோக்சி
1. சப்யா சேத்
1. ராஜீவ் கோயல்
1. அல்கா கோயல்
1. லலித் மோடி
1. நிதின் ஜெயந்திலால் சந்தேசரா
1. சேதன்குமார் சந்தேசரா
1. ரிதேஷ் ஜெயின்
1. ஹிடேஷ் நரேந்திரபாய் படேல்
1. மயூரபென் படேல்
1. ப்ரீத்தி ஆஷிஷ் ஜோபன்புத்ரா.
# தப்பியோடிய பொருளாதாரக் குற்றவாளி

## இதனையும் காண்க

- தப்பியோடிய பொருளாதாரக் குற்றவாளிகள் சட்டம்
# உத்தர கன்யா

**உத்தர கன்யா** (*Uttar Kanya*) என்பது இந்தியாவின் மேற்கு வங்காள மாநிலத்திலுள்ள துணை நகரத்தில் அமைந்துள்ள ஒரு கட்டடம் ஆகும். மேற்கு வங்காளத்தின் வடக்கு வங்காள மேம்பாட்டுத் துறையின் தற்காலிக மாநிலச் செயலகமாக இக்கட்டடம் செயல்படுகிறது. 2014 ஆம் ஆண்டு சனவரி மாதம் 20 ஆம் தேதியன்று அப்போதைய முதலமைச்சர் மம்தா பானர்ச்சியால் திறந்து வைக்கப்பட்டது.
# உத்தர கன்யா

## புவியியல்

என்ற புவியியல் ஆள்கூறுகளில் இந்தியாவின் மேற்கு வங்காள மாநிலம் சிலிகுரி நகரத்தில் இக்கட்டடம் அமைந்துள்ளது.
# உத்தர கன்யா

## வரலாறு

மேற்கு வங்க முதல்வர் மம்தா பானர்ச்சி, இப்பகுதியில் வளர்ச்சியை விரைவுபடுத்தவும், நிர்வாகத்தில் உள்ள தடைகளை அகற்றவும், 2014 ஆம் ஆண்டு சனவரி மாதம் 20 ஆம் தேதி சிலிகுரி நகரத்தில் வடக்கு வங்காளத்திற்கான சிறிய மாநிலச் செயலகத்தைத் திறந்து வைத்தார்.
# உத்தர கன்யா

## மாவட்ட உள்ளடக்கங்கள்

வடக்கு வங்காளத்தில் உள்ள ஏழு மாவட்டங்கள்- டார்ச்சிலிங்கு மாவட்டம், இயல்பைகுரி மாவட்டம், அலிப்பூர்துவார் மாவட்டம், கூச் பெகர் மாவட்டம், உத்தர தினச்பூர் மாவட்டம், தெற்கு தினச்புர் மாவட்டம் மற்றும் மால்டா மாவட்டம்.
# பட்டியலின சாதிகள் மற்றும் பட்டியல் பழங்குடியினர் ஆராய்ச்சி மற்றும் பயிற்சி நிறுவனம்

**பட்டியலின சாதிகள் மற்றும் பட்டியல் பழங்குடியினர் ஆராய்ச்சி மற்றும் பயிற்சி நிறுவனம்** (*Scheduled Castes and Scheduled Tribes Research and Training Institute*) என்பது இந்தியாவிலுள்ள ஒடிசா மாநில அரசாங்கத்தின் கீழ் இயங்கும் ஓர் ஆராய்ச்சி மற்றும் பயிற்சி நிறுவனமாகும். இந்நிறுவனம் புவனேசுவரத்தில் அமைந்துள்ளது. முதலில் 1952-ஆம் ஆண்டில் பழங்குடியினர் ஆராய்ச்சிப் பணியகம் என நிறுவப்பட்டது. பின்னர் பலமுறை பெயர் மாற்றப்பட்டு, 1994-ஆம் ஆண்டில் இதன் தற்போதைய பெயரைப் பெற்றது.  
இந்த நிறுவனம் பட்டியல் பழங்குடியினர் மற்றும் பட்டியல் சாதியினர் குறித்து சமூக-பண்பாட்டு மற்றும் மேம்பாட்டு ஆராய்ச்சிகளை மேற்கொள்கிறது. அரசாங்கத்திற்கு கொள்கை ஆதரவை வழங்குகிறது. திறன் மேம்பாட்டுத் திட்டங்களைச் செயல்படுத்துகிறது. ஒடிசாவின் பழங்குடி சமூகங்களின் பொருள்சார் கலாச்சாரம், பாரம்பரியம் மற்றும் இனவியல் சேகரிப்புகளைக் காட்சிப்படுத்தும் ஒடிசா மாநில பழங்குடியினர் அருங்காட்சியகத்தையும் நிர்வகிக்கிறது.  
பட்டியலின சாதிகள் மற்றும் பட்டியல் பழங்குடியினர் ஆராய்ச்சி மற்றும் பயிற்சி நிறுவனம் ஒடிசாவின் பழங்குடியினர் குறித்த ஐந்து தொகுதிகள் கொண்ட கலைக்களஞ்சியத்தை வெளியிடுவதில் ஒத்துழைத்தது. இக்கலைக்களஞ்சியம் அந்த மாநிலத்தில் உள்ள பழங்குடி சமூகங்கள் குறித்த முதல் விரிவான அறிவார்ந்த தொகுப்பாகும்.
# பட்டியலின சாதிகள் மற்றும் பட்டியல் பழங்குடியினர் ஆராய்ச்சி மற்றும் பயிற்சி நிறுவனம்

## செயல்பாடுகள்

- பட்டியலிடப்பட்ட சாதிகள்/பழங்குடியினர் சமூகங்கள் குறித்த இனவரைவியல் ஆராய்ச்சி மற்றும் சமூக-பொருளாதார ஆய்வுகள்.
- அதிகாரிகள், தன்னார்வ தொண்டு நிறுவனங்கள் மற்றும் பங்குதாரர்களுக்கான திறன் மேம்பாடு மற்றும் பயிற்சி.
- ஒடிசா மாநில பழங்குடியினர் அருங்காட்சியகத்தின் மூலம் கலாச்சாரப் பாதுகாப்பு.
# தொழில்நுட்பக் கல்வி, பயிற்சி மற்றும் திறன் மேம்பாட்டுத் துறை

**தொழில்நுட்பக் கல்வி, பயிற்சி மற்றும் திறன் மேம்பாட்டுத் துறை** (*Department of Technical Education, Training and Skill Development*) என்பது இந்தியாவிலுள்ள மேற்கு வங்காள மாநில அரசாங்கத்தின் ஓர் அரசுத் துறையாகும். மேற்கு வங்காள மாநிலத்தின் தொழில்நுட்பக் கல்வியின் மேம்பாட்டை நிர்வகிப்பதற்குப் பொறுப்பான ஒரு முக்கியத் துறையாக இது செயல்படுகிறது.
# தொழில்நுட்பக் கல்வி, பயிற்சி மற்றும் திறன் மேம்பாட்டுத் துறை

## அமைச்சர்கள்

- இந்திரனில் சென், தற்போதைய அமைச்சர்
- உமாயுன் கபீர்
- புரேந்து பாசு
- ஆசிமா பத்ரா
- புரேந்து பாசு
- சக்ரதர் மெய்காப்பு
- மொகமது சலீம்
# 112 (இந்தியா) - அவசரகால பதில் ஆதரவு அமைப்பு

**112 (இந்தியா) - அவசரகால பதில் ஆதரவு அமைப்பு** (*112 (India) – ERSS*) இந்தியாவில் காவல்துறை, தீயணைப்பு மற்றும் அவசர ஊர்தி சேவைகளுக்கான அனைத்து வசதிகளையும் உள்ளடக்கிய ஓர் அவசர தொலைபேசி எண் ஆகும். இது உள்துறை அமைச்சகத்தின் அவசரகால மீட்பு ஆதரவு அமைப்பின் கீழ் செயல்படுகிறது.
# 112 (இந்தியா) - அவசரகால பதில் ஆதரவு அமைப்பு

## அணுகல்

பயனர்கள் பின்வருவனவற்றைச் செய்யலாம்:  
- எந்தவொரு தொலைபேசியிலிருந்தும் (இருப்பு இல்லாதபோதும் கூட) **112** என்ற எண்ணை அழைக்கலாம்.  
- **112 இந்தியா** செயலியைப் பயன்படுத்தலாம்.
- அவசர உதவிக்கு திறன்பேசியின் இயக்கு பொத்தானை 3 முறை அழுத்தலாம்.
# பாரதிய பாசா அனுபாக்கு

**பாரதிய பாசா அனுபாக்கு** (*Bharatiya Bhasha Anubhag*) என்பது இந்தியாவின் மொழியியல் பாரம்பரியத்தை மேம்படுத்துவதற்கும் பாதுகாப்பதற்கும் இந்தியக் கல்வி அமைச்சகம் மற்றும் இந்திய அரசாங்கத்தால் நிறுவப்பட்ட ஒரு தளமாகும். இந்திய மொழிகள் பிரிவு என்ற பெயராலும் இத்தளம் அறியப்படுகிறது.
# பாரதிய பாசா அனுபாக்கு

## விளக்கம்

கல்வி மற்றும் நிர்வாகத்தில் பிராந்திய மொழிகளின் பயன்பாட்டை பாரதிய பாசா அனுபாக்கு தளம் ஆதரிக்கிறது மற்றும் மேம்படுத்துகிறது. இந்தத் துறை, தாய்மொழியில் கற்பதன் முக்கியத்துவத்தை வலியுறுத்தும் தேசியக் கல்விக் கொள்கை 2020-இன் படி செயல்படுகிறது. பல்மொழி கல்வி வளங்களை உருவாக்குவதற்காக, இது ஒத்துழைக்கும் அமைப்புகளில் பாரதிய பாசா சமிதியும் ஒன்றாகும். இந்தத் துறை, பல்வேறு இந்திய மொழிகளில் கல்விப் பொருட்களை மொழிபெயர்த்து வெளியிடுவதை எளிதாக்குகிறது. மொழி கல்வி தொடர்பான கொள்கைகளைச் செயல்படுத்துவதிலும் இந்த பிரிவு ஈடுபட்டுள்ளது.
# ஒடிசா வருவாய் மற்றும் பேரிடர் மேலாண்மை அமைச்சகம்

**ஒடிசா வருவாய் மற்றும் பேரிடர் மேலாண்மை அமைச்சகம்** (*Ministry of Revenue and Disaster Management (Odisha)*) என்பது இந்தியாவின் ஒடிசா மாநில அரசாங்கத்தின் ஓர் அமைச்சகமாகும். ஒடிசா மாநிலத்தின் வளர்ச்சிக்கான வருடாந்திரத் திட்டங்களைத் தயாரிப்பதற்கு இந்த அமைச்சகம் பொறுப்பாகும். மேலும், இந்த அமைச்சகம் அசையாச் சொத்துக்களின் பரிமாற்றம், பதிவு அலுவலகங்களின் நிர்வாகம் மற்றும் பல்வேறு இயற்கை மற்றும் மனிதனால் ஏற்படும் பேரழிவுகளால் பாதிக்கப்பட்ட மக்களுக்கு நிவாரணம் வழங்கும் முகமைகளை மேற்பார்வையிடுதல் ஆகியவற்றையும் கவனிக்கிறது.  
இந்த அமைச்சகத்திற்கு சுரேசு பூசாரி தலைமையிலான ஒரு அமைச்சரவை மட்ட அமைச்சர் தலைமை தாங்குகிறார். இந்த அமைச்சகத்தின் நிர்வாகத்திற்கு முதன்மைச் செயலாளர் அல்லது கூடுதல் தலைமைச் செயலாளர் தலைமை தாங்குகிறார்.
# பிரதம மந்திரி சுவநிதி திட்டம்

**பிரதம மந்திரி சுவநிதி திட்டம்** (*Pradhan Mantri SVANidhi Scheme*) என்பது இந்திய அரசாங்கத்தின் வீட்டுவசதி மற்றும் நகர்ப்புற விவகாரங்கள் அமைச்சகம் 2020 ஆம் ஆண்டு சூன் மாதம் 1 ஆம் தேதி தொடங்கிய ஒரு குறுங்கடன் திட்டமாகும். கோவிட்-19 பெருந்தொற்றால் கடுமையாகப் பாதிக்கப்பட்ட தெருவோர வியாபாரிகளுக்கு ₹10,000 வரையிலான மூலதனக் கடன்களை வழங்குவதன் மூலம் அவர்களின் வாழ்வாதாரத்தை மீட்டெடுக்க இத்திட்டம் உதவுகிறது. பிணையமில்லாத செயல்பாட்டு மூலதனக் கடன்கள், குறைந்த வட்டியில் வட்டி மானியம், மற்றும் இலக்கமுறை பரிவர்த்தனைகளை ஊக்குவித்தல் போன்ற வசதிகளை வழங்கி தெருவோர வியாபாரிகளை சுயசார்பு அடையச் செய்வதை இத்திட்டம் நோக்கமாகக் கொண்டுள்ளது. பிரதம மந்திரி தெரு வியாபாரிகள் தற்சார்பு நிதி என்ற பெயராலும் இத்திட்டம் அறியப்படுகிறது.
# பிரதம மந்திரி சுவநிதி திட்டம்

## நன்மைகள்

பிரதம மந்திரி சுவநிதி திட்டத்தின் முதன்மை நோக்கங்கள் வருமாறு:  
1. நிதி உதவி: தெருவோர வியாபாரிகளுக்கு நிதி உதவி அளித்து, அவர்களின் வணிகங்களை மீண்டும் தொடங்கவும், பொருளாதார ரீதியாக மேம்படுத்தவும் உதவுதல். இதன்படி 12 மாத ஆரம்ப காலத்திற்கு, ₹10,000 வரை நடைமுறை மூலதனக் கடன்களை வழங்குதல்.
1. வட்டி மானியம்: கடனை சரியான நேரத்தில் அல்லது முன்கூட்டியே திருப்பிச் செலுத்தும்போது, ஆண்டுக்கு 7% வட்டி மானியம் வழங்கப்படுகிறது.
1. இலக்கமுறை உள்ளடக்கத்தை ஊக்குவித்தல்: இலக்கமுறை கட்டண முறைகளைப் பயன்படுத்துவதற்குப் பணத்தைத் திரும்பப் பெறும் சலுகைகளை வழங்குவதன் மூலம், தெருவோர வியாபாரிகளிடையே இலக்கமுறை பரிவர்த்தனைகளை ஊக்குவித்தல்.
1. திறன் மேம்பாடு: தெருவோர வியாபாரிகளிடையே நிதி எழுத்தறிவு மற்றும் இலக்கமுறை எழுத்தறிவை மேம்படுத்துதல்.
# பிரதம மந்திரி சுவநிதி திட்டம்

## தகுதிகள்

பின்வரும் நபர்கள் பிரதம மந்திரி சுவநிதி திட்டத்திற்குத் தகுதியுடையவர்கள் என அறிவிக்கப்பட்டது.  
1. தெரு வியாபாரிகள்: நகர்ப்புற உள்ளாட்சி அமைப்புகளால் நடத்தப்பட்ட கணக்கெடுப்பில் அடையாளம் காணப்பட்ட, 2020 மார்ச் 24-ஆம் தேதிக்கு முன்னர் வியாபாரத்தில் ஈடுபட்டிருந்த எந்தவொரு தெரு வியாபாரியும் இத்திட்டத்திற்கு தகுதியானவர்களாவர்.
1. அடையாளத் தேவை: நகர்ப்புற உள்ளாட்சி அமைப்பு அல்லது நகர வியாபாரக் குழுவிடமிருந்து பெற்ற விற்பனைச் சான்றிதழ் அல்லது பரிந்துரைக் கடிதம் வைத்திருக்க வேண்டும்.
1. வரம்பு: பிரதம மந்திரி சுவநிதி திட்டம் இந்தியா முழுவதும் உள்ள நகர்ப்புற மற்றும் நகர்ப்புறங்களை ஒட்டிய பகுதிகளின் தெரு வியாபாரிகளுக்குப் பொருந்தும்.
# பிரதம மந்திரி சுவநிதி திட்டம்

## முக்கிய அம்சங்கள்

1. கடன் காலம் மற்றும் தொகை:
- பிரதம மந்திரி சுவநிதி திட்டத்தின் கீழ் வழங்கப்படும் ஆரம்பக் கடன், 1 வருட காலத்திற்கு ₹10,000 ஆகும்.
- கடனை வெற்றிகரமாகத் திருப்பிச் செலுத்திய பிறகு, விற்பனையாளர்கள் இரண்டாவது சுழற்சியில் ₹20,000 வரையிலும், அதைத் தொடர்ந்து மூன்றாவது சுழற்சியில் ₹50,000 வரையிலும் அதிகப்படுத்தப்பட்ட கடனைப் பெறத் தகுதி பெறுகிறார்கள்.
2. வட்டி மானியம்
- ஆண்டுக்கு 7% மானியம் பயனாளியின் வங்கிக் கணக்கில் நேரடியாக வரவு வைக்கப்படும்.
- இந்த மானியம் கடனைச் சரியான நேரத்தில் திருப்பிச் செலுத்துபவர்களுக்கு மட்டுமே கிடைக்கும்
3. இலக்கமுறை பரிவர்த்தனைகள்:
- இணைய வழியில் பரிந்துரைக்கப்பட்ட தளங்களைப் பயன்படுத்தி இலக்கமுறை பரிவர்த்தனைகளை மேற்கொள்ளும் விற்பனையாளர்கள், மாதம் ஒன்றுக்கு ₹50 முதல் ₹100 வரை பணம் திரும்பப் பெறலாம்.
4. செயல்படுத்துதல்:
- பிரதம மந்திரி சுவநிதி திட்டம் உள்ளாட்சி அமைப்புகள், கடன் வழங்கும் நிறுவனங்கள் மற்றும் இலக்கமுறை கட்டண ஒருங்கிணைப்பாளர்களின் கூட்டு முயற்சியின் மூலம் செயல்படுத்தப்படுகிறது.
பிரத்யேகமாக இணையதளத்தில் பதிவு செய்தல், விண்ணப்பித்தல் மற்றும் கண்காணித்தல் ஆகியவற்றை எளிதாக்குகிறது.
# தேசிய இணையக் குற்றப் புகாரளிப்பு இணையதளம்

**தேசிய இணையக் குற்றப் புகாரளிப்பு இணையதளம்** (*National Cybercrime Reporting Portal*) என்பது இணையக் குற்றங்கள் மற்றும் இணைய மோசடிகளால் பாதிக்கப்பட்டவர்களுக்கு உதவுவதற்காக இந்திய அரசாங்கத்தால் அமைக்கப்பட்ட ஓர் இணையவழி புகார் அளிக்கும் தளமாகும். இத்தளம் 2023 ஆம் ஆண்டு திசம்பர் மாதம் 11 ஆம் தேதியன்று தொடங்கப்பட்டது  
cybercrime.gov.in என்ற அதிகாரப்பூர்வ இணையதளம் வழியாக அணுக முடியும். மேலும், இணையக் குற்றங்கள், குறிப்பாக நிதி மோசடிகளைப் புகாரளிப்பதற்காக அர்ப்பணிக்கப்பட்ட 1930 என்ற கட்டணமில்லா உதவி எண் (இந்திய இணையக் குற்ற உதவி எண்) மூலமாகவும் இத்திட்டம் ஆதரிக்கப்படுகிறது.
# தொட்டால் தொடரும்

**தொட்டால் தொடரும்** (*Thottal Thodarum*) 2015 ஆம் ஆண்டு வெளியான ஒரு தமிழ் மொழி காதல் திகில் திரைப்படமாகும். பிரபல விமர்சகரும் எழுத்தாளருமான கேபிள் சங்கர் எழுதி இயக்கியுள்ளார். தமன் குமார் மற்றும் அருந்ததி ஆகியோர் முக்கிய கதாபாத்திரங்களில் நடித்துள்ளனர், வின்சென்ட் அசோகன் ஒரு துணை கதாபாத்திரத்தில் நடித்துள்ளார். 2015 ஆம் ஆண்டு சனவரி மாதம் 23 ஆம் தேதியன்று இத்திரைப்படம் வெளியானது. விமர்சகர்களிடமிருந்து பெரும்பாலும் எதிர்மறையான விமர்சனங்களைப் பெற்றது. திரையரங்க வசூலிலும் சராசரிக்கும் குறைவான வசூலையே ஈட்டியது.
# தொட்டால் தொடரும்

## நடிகர்கள்

- சிவனாக தமன் குமார்
- மதுவாக அருந்ததி
- வின்சென்ட் அசோகன்
- கௌதமாக பாலாச்சி வேணுகோபால்
- விசய் ஆனந்த்
- இரஞ்சன்
- சூது கவ்வும் சிவகுமார்
- சிங்கப்பூர் துரைராசு
- துருவ்
- நவீன் சீதாராமன்
- இலட்சுமன்
- மீராசன்
- மாசுட்டர் கோமகன்
- அர்ச்சனா
- சுரேகா
# தொட்டால் தொடரும்

## இசை

பி.சி. சிவன் இப்படத்திற்கு இசையமைத்தார். (பாடல் - பாடகர் - பாடலாசிரியர்)  
"போசு போசு" - அந்தோணிதாசன் - கார்க்கி & கேபிள் சங்கர் </br>
"போசு போசு" (கரோக்கி) - பி.சி.சிவன் </br>
"கிஸ் ஆஃப் தி டிராகன்" - பி.சி.சிவன் </br>
"விதியின் முத்தம்" - பி.சி.சிவன் </br>
"பெண்ணே பெண்ணே" - கார்த்திக், வந்தனா சீனிவாசன் - நா முத்துக்குமார் </br>
"பெண்ணே பெண்ணே" (கரோக்கி) - பி.சி.சிவன் </br>
"பூ போல பூ போல" - கணேசு வெங்கட்ராமன், பத்மலதா - நா முத்துக்குமார் </br>
"யாருடா மச்சான்" - சத்யபிரகாசு, வந்தனா சீனிவாசன் -
# தொட்டால் தொடரும்

## விமர்சனம்

தி நியூ இந்தியன் எக்ஸ்பிரசு "ஒரு அறிமுக இயக்குநரின் நம்பிக்கைக்குரிய முயற்சி, பார்க்கத் தகுந்தது" என்று குறிப்பிட்டது. "கேபிள் சங்கரின் கதைக்களம் இலட்சியமானது மற்றும் சமீபத்திய சில வணிகப் படங்களுடன் ஒப்பிடும்போது தனித்துவமானது, ஆனால் அது சறுக்கிவிட்டது என்று சிஃபி நிறுவனம் குறிப்பிட்டது. இங்குள்ள சிக்கல் என்னவென்றால், கேபிள் சங்கர் தனது திரைக்கதைக்கான வேலைகளைச் செம்மையாகச் செய்திருந்தாலும், அதைத் திரையில் கொண்டு வருவதில் பல அம்சங்களைத் தவறவிட்டுவிட்டார்". டைம்சு ஆஃப் இந்தியா 5-மதிப்பெண்களுக்கு 2 மதிப்பெண்கள் அளித்து. "சுவாரசியமான கதைக்களம் இருந்தபோதிலும், இந்தப் படம் தனது வாக்குறுதியை நிறைவேற்றுவதில் தோல்வியடைகிறது. இதற்குக் முக்கியக் காரணம், அதிக பாடல்கள் மற்றும் சலிப்பூட்டும் உரையாடல்களுடன் கூடிய சோர்வான, நீளமான காதல் பகுதிதான், இது படத்தின் ஆற்றலையே உறிஞ்சிவிடுகிறது. சில காட்சிகள் தொலைக்காட்சித் தொடர் போல உள்ளன, நகைச்சுவைக்கான முயற்சி தோல்வியடைந்துள்ளது, மேலும் கதைக்களத்திற்கு வருவதற்குப் படம் அதிக நேரம் எடுத்துக்கொள்கிறது" என்றும் எழுதியது.
# இரவி பிரகாசு சிங்

**இரவி பிரகாசு சிங்** (*Ravi Prakash Singh*) ஓர் இந்திய வேளாண் விஞ்ஞானி மற்றும் கோதுமை மரபியலாளர் ஆவார். பயிர் மேம்பாடு மற்றும் உலகளாவிய உணவுப் பாதுகாப்புக்கு இவர் ஆற்றிய பங்களிப்புகளுக்காக அறியப்படுகிறார். பன்னாட்டு மக்காச்சோளம் மற்றும் கோதுமை மேம்பாட்டு மையத்தில் கிட்டத்தட்ட நான்கு தசாப்தங்களாகப் பணியாற்றி, நோய் எதிர்ப்பு சக்தி கொண்ட மற்றும் தட்பவெப்பநிலையைத் தாங்கி வளரக்கூடிய கோதுமை வகைகளை உருவாக்குவது குறித்த குறிப்பிடத்தக்க ஆராய்ச்சிகளுக்குத் தலைமை தாங்கினார்.
# இரவி பிரகாசு சிங்

## ஆரம்பகால வாழ்க்கை மற்றும் கல்வி

இரவி பிரகாசு சிங் வடஇந்தியாவில் உள்ள வாரணாசியில் பிறந்தார். 1977 மற்றும் 1979 ஆம் ஆண்டுகளில் பனாரசு இந்து பல்கலைக்கழகத்தில் முறையே தனது இளங்கலை மற்றும் முதுகலைப் பட்டங்களை விவசாயத் துறையில் பெற்றார். 1983 ஆம் ஆண்டில் சிட்னி பல்கலைக்கழகத்தில் பயிர் இனப்பெருக்கம் மற்றும் மரபியல் துறையில் முனைவர் பட்டம் பெற்றார்..
# இரவி பிரகாசு சிங்

## தொழில்

1983 ஆம் ஆண்டு, மெக்சிகோவை தலைமையிடமாகக் கொண்ட பன்னாட்டு மக்காச்சோளம் மற்றும் கோதுமை மேம்பாட்டு மையத்தில் சேர்ந்தார், அங்கு 2022 ஆம் ஆண்டு ஓய்வு பெறும் வரை பணியாற்றினார். கோதுமை மேம்பாட்டு ஆராய்ச்சியில் முக்கிய பங்கு வகித்தார் மற்றும் உலகளவில் கோதுமை துரு நோய்களை எதிர்த்துப் போராடுவதில் முக்கிய பங்கு வகித்தார்.
# இரவி பிரகாசு சிங்

## விருதுகள் மற்றும் அங்கீகாரம்

- சிங் ஏராளமான பன்னாட்டு அங்கீகாரங்களைப் பெற்றுள்ளார்: 2021 ஆம் ஆண்டில், வெளிநாடு வாழ் இந்தியர்களுக்கான இந்தியாவின் மிக உயர்ந்த கௌரவமான பிரவாசி பாரதிய சம்மான் விருது இவருக்கு வழங்கப்பட்டது.  
- சீனாவின் விவசாய வளர்ச்சிக்கு இவர் ஆற்றிய பங்களிப்பைப் பாராட்டி, சீன அரசாங்கத்திடமிருந்து நட்பு விருதைப் பெற்றார்.  
- 2024 ஆம் ஆண்டில், அறிவியல் மற்றும் பொறியியல் துறைகளுக்கு ஆற்றிய பங்களிப்பிற்காக, இந்திய அரசாங்கம் இவருக்கு நாட்டின் நான்காவது உயரிய குடிமகன் விருதான பத்மசிறீ விருதை வழங்கி கௌரவித்தது.
# நவீன் இராமன்குட்டி

**நவீன் இராமன்குட்டி** (*Navin Ramankutty*)(1970) இந்திய விவசாய புவியியலாளர் ஆவார். 2015ஆம் ஆண்டு நிலவரப்படி இவர் பிரித்தானிய கொலம்பியா பல்கலைக்கழகத்தில் உலகளாவிய உணவு பாதுகாப்பு மற்றும் நிலைத்தன்மை பேராசிரியராக உள்ளார். இராமன்குட்டி நில பயன்பாடு மற்றும் விவசாய நடைமுறைகளில் ஏற்படும் மாற்றங்கள் மற்றும் உலகளாவிய உணவுப் உற்பத்தியில் ஏற்படும் விளைவுகள் குறித்து ஆய்வு செய்கிறார்.
# நவீன் இராமன்குட்டி

## ஆரம்பகால வாழ்க்கையும் கல்வியும்

இராமன்குட்டி இளநிலைப் பொறியியல் பட்டத்தினை 1991இல் இந்தியாவில் கோயம்புத்தூரில் உள்ள பெ. சா. கோ தொழில்நுட்பக் கல்லூரி இயந்திர பொறியியலில் முடித்தார். 1994ஆம் ஆண்டில் இல்லினாய்சு பல்கலைக்கழகத்தில் வளிமண்டல அறிவியலில் முதுநிலைப் பட்டம் பெற்றார். காலநிலை உணர்திறன் பற்றிய அனுபவ மதிப்பீடு என்ற ஆய்வறிக்கையுடன். பின்னர் 2000ஆம் ஆண்டில் விசுகான்சின்-மாடிசன் பல்கலைக்கழகத்தில் நில வளங்களில் முனைவர் பட்டம் பெற்றார்.
# நவீன் இராமன்குட்டி

## தொழில்

பட்டம் பெற்ற பிறகு, விசுகான்சின்-மாடிசன் பல்கலைக்கழகத்தின் நெல்சன் நிலைத்தன்மை, உலக சுற்றுச்சூழல் நிறுவன மையத்தில், முதல் உலகளாவிய நில பயன்பாட்டு வரைபடங்களை உருவாக்குவது குறித்த ஆராய்ச்சித் திட்டத்தில் உதவி ஆராய்ச்சியாளராக இராமன்குட்டி பணியாற்றினார். இந்த ஆய்வுகளின் தகவல்கள் உலகின் தேசிய புவியியல் வரைபட, 8ஆவது பதிப்பில் பயன்படுத்தப்பட்டன.  
2006ஆம் ஆண்டில் அவர் மெக்கில் பல்கலைக்கழக புவியியல் துறையில் உதவி பேராசிரியராக பணியில் சேர்ந்தார். 2014ஆம் ஆண்டில் பிரித்தானிய கொலம்பியா பல்கலைக்கழகத்திற்கு உலகளாவிய உணவு பாதுகாப்பு, நிலைத்தன்மை பேராசிரியராக சென்றார்.
# நவீன் இராமன்குட்டி

## ஆய்வு வெளியீடுகள்

நிலப் பயன்பாடு மற்றும் உணவுப் பாதுகாப்பு குறித்த பல்வேறு தலைப்புகளில் 100க்கும் மேற்பட்ட கட்டுரைகளை இராமன்குட்டி வெளியிட்டுள்ளார்.
# ஜேம்ஸ் கத்திரி டேவிட்சன்

**ஜேம்ஸ் கத்திரி டேவிட்சன்** (*James Guthrie Davidson*) (1837 – 8 பெப்ரவரி 1891) என்பவர் இசுக்கொட்லாந்தைப் பூர்வீகமாகக் கொண்டவர்; பத்தொன்பதாம் நூற்றாண்டில் பிரித்தானிய மலாயாவில் ஒரு வழக்கறிஞராகவும்; பிரித்தானிய குடியேற்ற நிர்வாகியாகவும் பதவிகளை வகித்தவர் ஆவார்.  
சிலாங்கூர் மாநிலத்தின் முதலாவது பிரித்தானிய முதல்வர் என அறியப்படும் இவரின் பெயரால் கோலாலம்பூரில், **டேவிட்சன் சாலை** *(Davidson Road)* எனும் சாலை உள்ளது. தற்போது அந்தச் சாலை **ஆங் ஜெபாட் சாலை** *(Jalan Hang Jebat)* என பெயர் மாற்றம் செய்யப்பட்டு உள்ளது.
# ஜேம்ஸ் கத்திரி டேவிட்சன்

## வாழ்க்கை

ஜேம்ஸ் கத்திரி டேவிட்சன் 1837-ஆம் ஆண்டு இசுக்கொட்லாந்தில் பிறந்தார். பெப்ரவரி 1861-இல் இசுக்கொட்லாந்து உச்ச நீதிமன்றத்தில் வழக்கறிஞராக அனுமதிக்கப்பட்டார். எடின்பர்க்கில் உள்ள ஒரு முன்னணி சட்ட நிறுவனத்தில் சிறிது காலம் பணியாற்றிய பிறகு, அதே ஆண்டின் பிற்பகுதியில் சிங்கப்பூருக்குச் சென்று, அங்கு நன்கு அறியப்பட்ட வணிகரான தன் மாமா ஜேம்ஸ் கத்திரியுடன் சேர்ந்து ஒரு சட்ட முகவராகப் பொறுப்பு ஏற்றார்.
# ஜேம்ஸ் கத்திரி டேவிட்சன்

## தொழில்

1874 ஆம் ஆண்டில், நீரிணை குடியேற்றங்களின் ஆளுநரான சர் ஆண்ட்ரு கிளார்க், சிலாங்கூர் மாநிலத்தின் பிரித்தானிய ஆளுநராகப் பொறுப்பு வகித்த போது, சிலாங்கூர் மாநிலத்திற்கு பொருத்தமான வேறு ஓர் ஆளுநரைத் தேடிக் கொண்டிருந்தார். அப்போதைய சிலாங்கூர் சுல்தான் தனது அமைதியற்ற அரசியல் சூழ்நிலையில் தனக்கு உதவ ஒரு பொருத்தமான அதிகாரியை அனுப்புமாறு கேட்டுக் கொண்டிருந்தார்.  
அதைத் தொடர்ந்து, ஜேம்ஸ் கத்திரி டேவிட்சன் அந்தப் பதவிக்கு பரிந்துரைக்கப்பட்டார். இதற்கு முன்னர் பிராங்க் சுவெட்டன்காம் பல மாதங்கள் சிலாங்கூர் மாநிலத்தின் தற்காலிக பிரித்தானிய ஆளுநராகச் செயல்பட்டு வந்தார். டேவிட்சன் 1875 சனவரி 20 அன்று சிலாங்கூரின் முதல் பிரித்தானிய முதல்வராக நியமிக்கப்பட்டு கிள்ளான் நகரத்திற்கு அனுப்பப்பட்டார்.
# ஜேம்ஸ் கத்திரி டேவிட்சன்

## தொழில்

### பேராக் மாநிலத்தின் பிரித்தானிய முதல்வர் பதவி

டேவிட்சனும், கிள்ளானில் அப்போது இருந்த சுல்தானின் பிரதிநிதியும் நண்பர்கள் ஆனார்கள். ஒரு முறையான கணக்கு அமைப்புடன் கூடிய அரசாங்க கருவூலத்தை டேவிட்சன் நிறுவினார். பின்னர் அவர் ஒரு காவல் படையை ஒழுங்கமைத்து கிள்ளானில் எளிய சீர்திருத்தங்களைத் தொடங்கினார்.சிலாங்கூரில் டேவிட்சனின் பதவி பத்து மாதங்கள் நீடித்தது. 1875 நவம்பரில் பேராக் மாநிலத்தின் பிரித்தானிய முதல்வர் ஜேம்ஸ் பர்ச் கொலை செய்யப்பட்டதைத் தொடர்ந்து, ஏப்ரல் 1876-இல், டேவிட்சன் பேராக் மாநிலத்தின் பிரித்தானிய முதல்வராக நியமிக்கப்பட்டார்.  
தன்னுடைய மேலதிகாரிகளுடன் ஏற்பட்ட கருத்து வேறுபாடுகளால், அவர் பெப்ரவரி 10, 1877 அன்று பேராக் மாநிலத்தின் முதல்வர் பதவியிலிருந்தும் அரசாங்கப் பணியிலிருந்தும் பதவி துறப்பு செய்தார். 1891 பெப்ரவரி 8 அன்று சிங்கப்பூரில் ஒரு வண்டி விபத்தில் சிக்கி, டேவிட்சன் மரணம் அடைந்தார்.
# பண்டாரா சின்னோர் அரிசி

**பண்டாரா சினூர் அரிசி** *(Bhandara Chinnor rice)* என்பது இந்திய மாநிலமான மகாராட்டிராவில் முக்கியமாக வளர்க்கப்படும் பாசுமதி அல்லாத நறுமண அரிசி வகையாகும். பண்டாரா மாவட்டத்தின் பண்டாரா, பவுனி, தும்சர், மொகாடி, சகோலி, இலக்கானி மற்றும் இலக்கந்தூர் வட்டங்களில் இது ஒரு பொதுவான மற்றும் பரவலாக பயிரிடப்படும் பயிராகும்.  
அதன் புவியியல் குறியீடு (GI) குறிச்சொல்லின் கீழ், இது "பண்டாரா சினூர் அரிசி" என்று குறிப்பிடப்படுகிறது. புவியியல் ரீதியாக, பண்டாரா மாவட்டம் வடக்கில் பாலகாட் மாவட்டத்தால் சூழப்பட்டுள்ளது.
# பண்டாரா சின்னோர் அரிசி

## வரலாற்றுப் பதிவுகள்

இந்த நெல் வகை பண்டாரா மாவட்டத்தில் தலைமுறை தலைமுறையாகப் பயிரிடப்பட்டு வருகிறது; பல உழவர்க் குடும்பங்கள் 100 ஆண்டுகளுக்கும் மேலாக இந்த நெல் வகையைச் சாகுபடி செய்து வருகின்றன. "இந்தியாவின் நெல் வகைகள்" என்ற புத்தகத்தில், சின்னூர் நெல் 'சினூர்' என்று குறிப்பிடப்பட்டுள்ளதுடன், 1867 ஆம் ஆண்டு முதல் பண்டாரா மாவட்டத்தில் அதன் முக்கியத்துவமும் சுட்டிக்காட்டப்பட்டுள்ளது. ஆரம்பத்தில், சின்னூர் நெல் அந்தப் பகுதியின் நில உரிமையாளர்களால் உட்கொள்ளப்பட்டது.
# பண்டாரா சின்னோர் அரிசி

## பெயர் மரபு

பண்டாரா சினூர் நெல் என்பது பண்டாரா பகுதியில் ஒரு மதிப்புமிக்க பயிராகும், அதனாலேயே அதற்கு அந்தப் பெயர் வந்தது. "சினூர்", "சின்னோர்" அல்லது "சின்னௌர்" என்பது "சிக்னாயுக்த் நோக்தார் சுகந்தித் சாவூர்" என்ற இந்திச் சொல்லின் சுருக்கமாகும். இதன் பொருள் சிக்னாயுக்த் (எண்ணெய்ப் பசை கொண்டது), நோக்தார் (கூர்மையான முனை கொண்டது), சுகந்தித் (நறுமணம் கொண்டது) மற்றும் சாவூர் (அரிசிக்கான உள்ளூர் பெயர்) என்பதாகும்.  
- "சினூர்" என்ற சொல் (இதன் வேறுபாடுகளான "சின்னோர்", "சின்னூர்" அல்லது "சின்னௌர்" போன்றவை) மூன்று தனித்துவமான கூறுகளில் இருந்து உருவானது:  
1. சி (Chi): "சிக்னாய் யுக்த்" என்பதிலிருந்து பெறப்பட்டது, இது அரிசியின் அதிக எண்ணெய் உள்ளடக்கத்தைக் குறிக்கிறது.
1. நௌ (Nau): "நொக்தார்" என்பதிலிருந்து தோன்றியது, கூர்மையான முனை என்று பொருள்படும் இது, நெல் மணியின் வடிவத்தைக் குறிக்கிறது.
1. ஆர் (R): இது வெறுமனே "அரிசி" என்பதைக் குறிக்கிறது.
# பண்டாரா சின்னோர் அரிசி

## பெயர் மரபு

### உள்ளூர் பெயர்

இது பண்டாரா சின்னூர் அரிசி (भंडारा चिन्नोर तांदूळ) அல்லது வெறுமனே சின்னூர் அரிசி என்று அழைக்கப்படுகிறது.
# பண்டாரா சின்னோர் அரிசி

## விளக்கம்

பண்டாரா சினூர் நெல் என்பது மகாராட்டிராவைச் சேர்ந்த ஒரு நறுமணமிக்க, அந்தப் பகுதிக்கு மட்டுமே உரித்தான ஒரு நெல் வகையாகும். மதுசாரங்கள், ஆல்டிகைடுகள், அத்தர்கள் மற்றும் 2-அசிடைல்-1-பைரோலின் (2AP) போன்ற சேர்மங்களின் கலவையிலிருந்து இதன் உயர் நறுமணம் உருவாகிறது. இந்த அரிசி மென்மையாகவும் ஒட்டாமலும் இருக்கும், சமைத்த பிறகும் கெட்டியாக இருக்கும். இது கொழுப்பு மற்றும் பசையம் இல்லாததுடன், அதிக நீளமாகும் விகிதத்தைக் கொண்டது. இந்த நடுத்தர தானிய அரிசி தொடுவதற்கு மென்மையாகவும், வெள்ளை நிறத்திலும், கடினமான அமைப்பிலும் இருக்கும். இது 18 மாதங்கள் வரை கெட்டுப்போகாமல் இருக்கும், மேலும் இனிமையான மற்றும் விரும்பத்தக்க சுவையை வழங்குவதாக கருதப்படுகிறது.
# பண்டாரா சின்னோர் அரிசி

## புவிசார் குறியீடு

இது இந்திய நடுவண் அரசின் புவியியல் குறியீடுகள் பதிவகத்திடம் இருந்து 1 ஜூலை 2023 அன்று புவிசார் குறியீடு (GI) தகுதியைப் பெற்றது, மேலும் இது ஏப்ரல் 30, 2030 வரை செல்லுபடியாகும்.  
பௌனியைச் சேர்ந்த பண்டாரா சினூர் நெல் உற்பத்தியாளர் சங்கம், பண்டாரா சினூர் அரிசிக்கு புவியியல் குறியீடு (GI) பதிவு செய்ய முன்மொழிந்தது. மே 2020-இல் விண்ணப்பம் தாக்கல் செய்யப்பட்ட பிறகு, 2023-இல் சென்னையில் உள்ள புவியியல் குறியீடு பதிவகம் இந்த அரிசிக்கு புவியியல் குறியீட்டை வழங்கியது. இதன் மூலம், "பண்டாரா சினூர் அரிசி" என்ற பெயர் அந்தப் பகுதியில் விளையும் அரிசிக்கு மட்டுமே பிரத்யேகமானதாக மாறியது. இதன்மூலம், இது மகாராட்டிராவிலிருந்து புவியியல் குறியீடு பெறும் மூன்றாவது அரிசி வகையாகவும், மகாராட்டிராவிலிருந்து புவியியல் குறியீடு பெறும் 35 ஆவது பொருளாகவும் ஆனது.  
இந்த புவியியல் குறியீடு, அந்த அரிசியை சட்டவிரோத விற்பனை மற்றும் சந்தைப்படுத்துதலில் இருந்து பாதுகாக்கிறது, மேலும் அதற்கு சட்டப்பூர்வ பாதுகாப்பையும் ஒரு தனித்துவமான அடையாளத்தையும் வழங்குகிறது.